Pelastuskoulun kyltti.
Pelastuskoulu Helsingin Etelä-Haagassa (koulun aiempi sijainti).
**Helsingin pelastuskoulu** on Helsingin pelastuslaitoksen palvelukseen palomies-ensihoitajia kouluttava oppilaitos. Se on osa Helsingin pelastuslaitosta.

Pelastuskoulu on perustettu vuonna 1972 ja se järjestää pelastajaopetuksen lisäksi jatkokoulutusta pelastuslaitoksen henkilökunnalle sekä kursseja eri kohderyhmille. Pelastuskoulu toimii Helsingin pelastuslaitoksen Länsisataman kaupunginosan Jätkäsaaren alueella osoitteessa (Tyynenmerenkatu 1). Pelastuskoulu toimi vielä 2010-luvulle tultaessa Etelä-Haagassa, mutta pelastuslaitoksen budjetin pienennyttyä vuoden 2013 lopussa tiedotettiin Pelastuskoulun siirtämisestä Jätkäsaareen, jossa toiminutta pelastusasemaa muuten karsittiin.

Helsingin kaupungin pelastuslaitoksen Pelastuskoulu on valtion ylläpitämän, Kuopiossa toimivan Pelastusopiston ohella ainoa oppilaitos, joka kouluttaa pelastusalan ammattilaisia Suomessa.

Opetustoiminta
--------------

Helsingin Pelastuskoulussa palomies-ensihoitajien operatiivinen kouluttaminen alkaa työtaitojen opettelulla ja päättyy todellisen onnettomuustilanteen mukaisten taitojen harjoitteluun. Pääpainopisteenä ovat palo- ja pelastustoiminta sekä ensihoito. Helsinkiläisten palomies-ensihoitajien koulutuksessa mukana on myös onnettomuuksien ennalta ehkäiseminen. Palomies-ensihoitajan koulutus Pelastuskoulussa kestää kaksi vuotta. Opiskeluun kuuluu molempina kesinä kahden kuukauden palkallinen työharjoittelu Helsingin pelastuslaitoksen pelastusasemilla.

Lähteet
-------

1. ↑  Pelastuskoulu Pelastuslaitos, Helsingin kaupunki, hel.fi. Viitattu 6.7.2016.
2. ↑  Toimipisteet Pelastuslaitos, Helsingin kaupunki, hel.fi. Viitattu 6.7.2016.
3. ↑  Helsingin kaupungin Karttapalvelu (Haku sanoilla "Jätkäsaaren pelastusasema". Valinnat: Aluejaot: *Kaupunginosat*, "Osa-alueet" ja "Peruspiirit". Koordinaatit asetettu tämän haun antaman sijainnin mukaisesti 6.7.2016) Helsingin kaupunki, hel.fi. Viitattu 6.7.2016.
4. ↑  Maija Mokkila: Säästöt vievät paloauton Jätkäsaaresta  20.12.2013. Yleisradio, yle.fi. Viitattu 6.7.2016.

Aiheesta muualla
----------------

* Helsingin pelastuslaitoksen kotisivut


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Helsingin paloasemat |
| --- |
|  |
| Pelastuslaitos | 
* **10** – Keskuspelastusasema (Kallio)
* **20** – Erottaja
* **21** – Jätkäsaari
* **30** – Haaga
* **31** – Ruosilankuja (Konala)
* **40** – Käpylä
* **50** – Malmi
* **60** – Mellunkylä
* **61** – Kontula
* **70** – Herttoniemi
* **80** – Suomenlinna

 |
|  |
| Sopimuspalokunnat | 
* **23** – Helsingin VPK
* **24** – Lauttasaaren VPK
* **33** – Haagan VPK
* **34** – Pitäjänmäen VPK
* **43** – Vanhan Käpylän VPK
* **44** – Pakinkylän VPK
* **45** – Oulunkylän VPK
* **53** – Puistolan VPK
* **54** – Pukinmäen VPK
* **55** – Malmin VPK
* **56** – Tapanilan VPK
* **63** – Marjaniemen VPK
* **64** – Vuosaaren VPK
* **73** – Tammisalon VPK
* **74** – Laajasalon VPK

 |
|  |
| Muut | 
* **12** – HKL:n varikko
* **90** – Pelastuskoulu

 |
|  |
| Suunnitteilla | 
* Kivikko
* Konala
* Kontula
* Laajasalo
* Lassila
* Malmi (uusi asema)
* Tapanila
* Vuosaari
* Östersundom

 |

 |